Hlavný rozdiel, ako už z názvu poistenia vyplýva, je, že životné poistenie sa zameriava na krytie klientov, ich rodinu v neľahkých situáciách, ktoré prináša život. Kryje rodinu a deti v prípade úmrtia, tak isto ako kryje aj výpadok finančného príjmu v prípade úrazu či vážneho ochorenia. Životné poistenie poskytuje krytie finančných záväzkov – dlhov, ako sú hypotéky, pôžičky alebo aj leasingu, s ktorými by sme mali možno problém, plniť ich pri výpadku finančného príjmu, zatiaľ čo neživotné poistenie sa zameriava na ochranu nášho majetku  (napríklad: auto, byt, dom alebo chata) proti neočakávaným situáciám, ktoré môžu spôsobiť najmä prírodné živly, ale aj zlodeji a vandali.